Dette er synet som møter Liverpool-supporter Jørn Henning Lofstad når han kommer hjem fra jobb i dag. Foto: Privat

Dette er den verste gaven Liverpool-supporteren kunne få

I morgen fyller Liverpool-supporter Jørn Henning Loftstad 40 år. Artige sjeler har gitt ham en bursdagsgave han helst ville vært foruten.

Mens huseieren selv var på jobb hadde taket blitt dekorert med Jørn Hennings hatlag nummer én, Manchester United: På utbyggets tak hadde vennene felt inn MAN-U med rød takstein, på det ellers så svarte taket.

– Egentlig kunne de like godt stått og tisset meg på tærne, så ille er dette, sier Lofstad om gode venners påfunn.

LES OGSÅ:Se hva Chelsea-fansen må finne seg i

Gode venner?

– Vel, gode og gode, legger han til.

– Egentlig burde jeg anmeldt dette til politiet for krenkelse på egen eiendom, humrer han.

LES OGSÅ:Skolen har innført pennalforbud

Loftstad ser humoren i det, men er ikke fornøyd. Det kunne ikke vært stort verre.

– Jeg har ikke fått sett det annet på et bilde, men jeg sendte en annen opp for å se om det virkelig var så galt. Og det var det.

Dro tidlig

Jørn Henning Loftstad dro på jobb tidlig fredags morgen, og ante da fred og ingen fare.

– De må ha vært her etter at jeg dro på jobb, for jeg fikk en melding om at det hadde skjedd litt utpå dagen. Nå er jeg bare frustrert, og skjønner ikke annet enn at jeg må dekke det til med en presenning. For jeg har ikke tid til å gjøre noe med det i helgen, legger han til.

Artikkelen fortsetter under annonsen.

LES OGSÅ:Du må ut med nesten 1000 kroner i måneden når bommene kommer

Planen er at det skal hevnes.

– Jeg vet bare ikke hvem som jeg skal hevne på, humrer han videre.

Han kommer til å finne det ut, og har allerede snevret inn antall mulige gjerningsmenn.

– Det er ikke så mange igjen nå, avslutter han.